CELEX: C2004/284/19
Language: et
Date: 2004-11-20 00:00:00
Title: Kohtuasi C-403/04 P: Sumitomo Metal Industries Ltd 22. septembri 2004 apellatsioonkaebus Euroopa Ühenduste Esimese Astme Kohtu teise koja 8. juuli 2004. aasta otsuse peale ühendatud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp. ja Sumimoto Metal Industries versus Euroopa Ühenduste Komisjon

20.11.2004   
            
            
               ET
            
            
               Euroopa Liidu Teataja
            
            
               C 284/9
            
         Sumitomo Metal Industries Ltd 22. septembri 2004 apellatsioonkaebus Euroopa Ühenduste Esimese Astme Kohtu teise koja 8. juuli 2004. aasta otsuse peale ühendatud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp. ja Sumimoto Metal Industries versus Euroopa Ühenduste Komisjon
   (Kohtuasi C-403/04 P)
   (2004/C 284/19)
   Sumitomo Metal Industries Ltd (edaspidi “SMI”), asukoht Osaka (Jaapan), esindajad QC C. Vajda ja solicitor G. Sproul, esitas 22. septembril 2004 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu teise koja 8. juuli 2004. aasta otsuse peale ühendatud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp. ja Sumimoto Metal Industries versus Euroopa Ühenduste Komisjon.
   Apellatsioonkaebuse esitaja palub Euroopa Kohtul:
   
               i)
            
            
               tunnistada kaebus täielikult või osaliselt vastuvõetavaks ja tühistada otsus ühendatud kohtuasjades T-67/00, T-68/00, T-71/00 ja T-78/00 täielikult või osaliselt;
            
         
               ii)
            
            
               tühistada täielikult või osaliselt otsuse punktid 1 ja 3-6 niivõrd, kuivõrd nad puudutavad SMId;
            
         
               iii)
            
            
               kohustada komisjoni maksma SMI-le hüvitist Euroopa inimõiguste konventsiooni artikli 6 lõike 1 rikkumise eest vähemalt 1 012 332 euro suuruses summas, mis moodustub 217 183 eurost (pangagarantiiga seotud lisakulud), 620 249 eurost (viivistega seotud lisakulud) ja 175 000 eurost; ja
            
         
               iv)
            
            
               jätta komisjoni kanda SMI kohtukulud, mis on tekkinud seoses menetlustega mõlemas kohtuastmes.
            
         Õiguslikud alused ja peamised argumendid
   Apellatsioonkaebuse esitaja väidab, et esimese astme kohtu otsus tuleb tühistada järgmistel põhjustel:
   
               a)
            
            
               esimese astme kohus on õigust valesti kohaldanud, rakendades tõendamiskohustust vääralt olukorras, kus kaebuse esitaja on tõendanud, et komisjoni väide ei ole kooskõlas kaebuse esitaja majanduslike huvidega ning on seega irratsionaalne;
            
         
               b)
            
            
               esimese astme kohus on õigust valesti kohaldanud, rakendades tõendamiskohustust vääralt olukorras, kus dokumentaalsed tõendid olid mitmetimõistetavad ning kaebuse esitaja oli kõnealusele käitumisele pakkunud muid võimalikke selgitusi;
            
         
               c)
            
            
               esimese astme kohus on õigust valesti kohaldanud, rakendades õiguslikku tõendamiskohustust vääralt nende täiendavate tõendite esitamise osas, mis on nõutavad nende vaidlustatud väidete tõendamiseks, mida komisjon oli kasutanud peamiste tõenditena, kuid mis olid ebatõenäolised, olulisel määral mitmetimõistetavad ja muude tõenditega vastuolus.
            
         
               d)
            
            
               esimese astme kohus on õigust valesti kohaldanud, põhjendades vastuoluliselt ja ebapiisavalt järeldust, et Becher'i (Mannesmann'i töötaja) 21. aprilli 1997. aasta ütlused kinnitavad Vallourec Oil & Gas juhataja Verluca ütlusi, mis käsitlevad projektikohaste magistraaltorudega seotud väidetavat rikkumist.